94/373/EY: Neuvoston päätös, tehty 27 päivänä kesäkuuta 1994, puolijohdetuotteiden piirimallien oikeudellisen suojan ulottamisesta koskemaan Amerikan yhdysvalloista olevia henkilöitä



Virallinen lehti nro L 170 , 05/07/1994 s. 0034 - 0035

Suomenk. erityispainos Alue 17 Nide 1 s. 0123

Ruotsink. erityispainos Alue 17 Nide 1 s. 0123



NEUVOSTON PÄÄTÖS, tehty 27 päivänä kesäkuuta 1994, puolijohdetuotteiden piirimallien oikeudellisen suojan ulottamisesta koskemaan Amerikan yhdysvalloista olevia henkilöitä (94/373/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon puolijohteiden piirimallien oikeudellisesta suojasta 16 päivänä joulukuuta 1986 annetun neuvoston direktiivin 87/54/ETY (1) ja erityisesti sen 3 artiklan 7 kohdan, ottaa huomioon komission ehdotuksen, sekä katsoo, että puolijohteiden piirimallien oikeudellista suojaa yhteisössä sovelletaan henkilöihin, jolla on oikeus suojaan direktiivin 87/54/ETY 3 artiklan 1-5 kohdan mukaisesti, oikeus suojaan voidaan neuvoston päätöksellä ulottaa koskemaan henkilöitä, jotka eivät mainittujen säännösten mukaan saa suojaa, koko yhteisön on mahdollisuuksien mukaan päätettävä suojan ulottamisesta, tämä suoja on ulotettu Amerikan yhdysvaltoihin 7 päivästä marraskuuta 1987 alkaen neuvoston perättäisillä väliaikaisilla päätöksillä (2), joista viimeisin on päätös 94/4/EY, kyseistä päätöstä sovelletaan 1 päivään heinäkuuta 1994 asti, suoja on ulotettu Amerikan yhdysvalloista oleviin yhtiöihin ja muihin oikeushenkilöihin 26 päivästä lokakuuta 1990, koska komissio on kyseisestä päivämäärästä alkaen toistuvasti todennut, että Amerikan yhdysvallat täyttää sellaisten neuvoston päätösten 1 artiklan 2 kohdassa tarkoitetun suojan vastavuoroisuutta koskevan edellytyksen, joissa suoja ulotetaan Amerikan yhdysvaltoihin (3), viimeisin komission päätös, jossa tällainen toteamus tehdään, on päätös 94/142/EY ja sitä sovelletaan 1 päivään heinäkuuta 1994 asti, Amerikan yhdysvalloissa on asianmukainen lainsäädäntö, ja on todennäköistä, että siellä edelleen suojellaan puolijohdetuotteiden piirimalleja kansallisessa lainsäädännössä ja varmistetaan tämä suoja myös yhteisön jäsenvaltioista oleville luonnollisille henkilöille, yhtiöille ja muille oikeushenkilöille, joilla on direktiivin 87/54/ETY mukaan oikeus suojaan, kaikki yhteisön jäsenvaltiot ovat antaneet kansallisia säännöksiä direktiivin 87/54/ETY täytäntöönpanemiseksi, ja on suotavaa jatkaa kyseisen suojan ulottamista Amerikan yhdysvaltoihin 1 päivään heinäkuuta 1995 asti odotettaessa henkiseen omaisuuteen liittyvien oikeuksien kaupallisia näkökohtia koskevan sopimuksen määräysten soveltamista, joka on osa Uruguayn kierroksen monenvälisten kauppaneuvottelujen tuloksia, jotka sisältyvät 15 päivänä huhtikuuta 1994 tehtyyn Marrakechin päätösasiakirjaan, ON TEHNYT TÄMÄN PÄÄTÖKSEN: 1 artikla Jäsenvaltioiden on ulotettava direktiivin 87/54/ETY mukainen oikeudellinen suoja seuraavasti: a) luonnollisia henkilöitä, jotka ovat Amerikan yhdysvaltojen kansalaisia tai joilla on vakituinen asuinpaikka Amerikan yhdysvaltojen alueella, on kohdeltava niin kuin he olisivat jäsenvaltion kansalaisia; b) yhtiöitä ja muita oikeushenkilöitä, jotka ovat Amerikan yhdysvalloista ja joilla on todellinen ja toiminnassa oleva teollisuus- tai liikelaitos Amerikan yhdysvalloissa, on kohdeltava niin kuin niillä olisi todellinen ja toiminnassa oleva teollisuus- tai liikelaitos jonkin jäsenvaltion alueella. 2 artikla Tätä päätöstä sovelletaan 2 päivästä heinäkuuta 1994. Jäsenvaltioiden on ulotettava oikeudellinen suoja tämän päätöksen mukaan 1 artiklassa tarkoitettuihin henkilöihin 1 päivään heinäkuuta 1995 asti. Päätöksen 87/532/ETY, 90/511/ETY, 93/16/ETY, 94/4/EY tai tämän päätöksen mukaan saadut yksinoikeudet ovat voimassa direktiivissä 87/54/ETY vahvistetun ajan. 3 artikla Tämä päätös on osoitettu kaikille jäsenvaltioille. Tehty Luxemburgissa 27 päivänä kesäkuuta 1994. Neuvoston puolesta Puheenjohtaja C. SIMITIS (1) EYVL N:o L 24, 27.1.1987, s. 36 (2) Päätös 87/532/ETY (EYVL N:o L 313, 4.11.1987, s. 22), 90/511/ETY (EYVL N:o L 285, 17.10.1990, s. 31), 93/16/ETY (EYVL N:o L 11, 19.1.1993, s. 20), 94/4/EY (EYVL N:o L 6, 8.1.1994, s. 23) (3) Komission päätös 90/541/ETY (EYVL N:o L 307, 7.11.1990, s. 21), 93/217/ETY (EYVL N:o L 94, 20.4.1993, s. 30), 94/142/EY (EYVL N:o L 61, 4.3.1994, s. 30)